
_____._____.2017 nr 

Ostja kinnitamine 

(kinnistu asukohaga Narva, Tapamaja tn 4)
1. Asjaolud ja menetluse käik

Vastavalt Narva Linnavalitsuse 30.12.2015 korraldusele nr 1468-k „Kinnistute võõrandamine suulisel avalikul enampakkumisel (Narva, Tapamaja 2,4,6)“ kuulutas Narva Linnavalitsuse Linnamajandusamet välja suulise avaliku enampakkumise linnavara -  kinnistu asukohaga Tapamaja tn 4, Narvas, katastritunnus 51101:001:0236, maa sihtotstarve – ärimaa 95%, tootmismaa 5%, pindala 1 601 m2, bilansilise maksumus  5.020 (viis tuhat kakskümmend) eurot, alghind 16.000 (kuusteist tuhat) eurot, võõrandamiseks.

Linnavara võõrandamise kuulutused avaldati ajalehtedes „Äripäev“ ja “Gorod“ ning internetis Narva linna kodulehel. Suuline enampakkumine toimus 11.04.2017 kell 11:00 Narva Linnavalitsuse Linnamajandusameti ruumides, aadressil Peetri plats 3, Narvas. Suulise enampakkumise tulemuste alusel (11.04.2017 avaliku  enampakkumise protokoll  nr 1) omandas müügilepingu sõlmimise õiguse Lostcom OÜ (registrikood 11558610, asukoht Mängu 10, Narva) hinnaga 17.000 (seitseteist tuhat) eurot.
Narva linnas linnavara käsutamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Linnavara eeskiri) ja Narva Linnavolikogu 09.06.2005 määrus nr 18/55 “Linnavara võõrandamise kord” (edaspidi ka Kord).

Linnavara eeskirja § 63 kohaselt, võib linnavara võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel. 

Vastavalt Korra § 4 lg 1, võib linnavara võõrandada, kui vara ei ole vajalik avalikuks otstarbeks ega linna valitsemiseks. Korra § 11 kohaselt, linnavara võõrandamise korraldaja on Narva Linnavalitsuse Linnamajandusamet.

2. Õiguslikud alused

Linnavara võõrandamise korra § 41 kohaselt, esitab võõrandamise korraldaja enampakkumise võitja ja vastava protokolli kinnitamiseks linnavalituse istungile. Linnavalitsus kinnitab ostja 1 (ühe) kuu jooksul enampakkumise toimumise ajast oma õigusaktiga.

3. Otsus

3.1.  Kinnitada 11.04.2017 toimunud suulise enampakkumise tulemuste alusel Lostcom OÜ (registrikood 11558610, asukoht Mängu 10, Narva) kinnistu asukohaga Tapamaja tn 4, Narvas, katastritunnus 51101:001:0236, maa sihtotstarve – ärimaa 95%, tootmismaa 5%, pindala 1 601 m2, ostjaks, hinnaga 17.000 (seitseteist tuhat) eurot.   
3.2.  Müügileping sõlmitakse ühe kuu jooksul käesoleva korralduse jõustumise hetkest ning müügihind tasutakse enne müügilepingu sõlmimist. Müügilepingu sõlmimise kulud (sh notaritasu ja riigilõivu) tasub ostja. 

3.3.  Volitada linnapead Narva linna nimel allkirjastama vastav notariaalselt tõestatud leping.

4. Rakendussätted

4.1. Narva Linnavalitsuse Linnamajandusametil teha käesolev korraldus asjaosalistele teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

4.3. Käesolev korraldus jõustub seaduses sätestatud korras.

